एनबीटी न्यूज, इंदिरापुरम

उत्तराखंड समाज की बढ़ती आबादी को देखते हुए उत्तराखंड एकता समिति ने रविवार को अभयखंड में गढ़वाली और कुमाऊंनी बोली के कोचिंग सेंटर का शुभारंभ किया। इस मौके पर मुख्य अतिथि पार्षद मीना भंडारी ने कोचिंग सेंटर का उद्घाटन किया। समिति के अध्यक्ष जगदीश रावत ने बताया कि टीएचए में एक बड़ी आबादी उत्तराखंड समाज के लोगों की है। समाज की नई पीढ़ी के बच्चे भी कुमाऊंनी और गढ़वाली बोली सीख सकें। इस मकसद से अभयखंड में कोचिंग सेंटर खोला गया है। रोजाना सुबह 9 से 11 बजे दोनों बोलियों के एक्सपर्ट बच्चों को ट्रेनिंग देंगे। इस अवसर पर अनिल रतूडी, संजय रावत, संजय चौहान, सुदेश नैथानी, दिनेश घिल्डियाल समेत कई लोग मौजूद रहे।